Lyngby får meget svært ved at rykke op i Superligaen efter nederlag ude til Hobro, der tilgengæld kan lune sig gevaldigt med de tre point.

Fodboldklubben Lyngby mistede lørdag et sandsynligvis afgørende skridt i bestræbelserne på at vende tilbage til Superligaen. Klubben tabte 0-1 ude til Hobro, der ligger i den tunge ende af rækken. Dennis Høegh blev matchvinder for hjemmeholdet med en scoring fire minutter før tid. Resultatet betyder, at Lyngby ligger nummer tre i 1. division med 53 point for 31 kampe, mens Hobro med lørdagens sejr rykkede op på 7. pladsen og fik livsvigtig luft til nedrykningstregen. FC Vestsjælland og Viborg indtager oprykningspladserne med henholdsvis 57 og 56 point, begge for 30 kampe. Viborg er oven i købet garanteret tre point på forhånd, fordi klubben mangler at møde FC Fyn, der er gået konkurs. I lørdagens anden kamp i 1. division spillede Brønshøj 1-1 hjemme mod AB,